Padysnio HE tvenkinys

Padysnio hidroelektrinės tvenkinys – tvenkinys Lietuvoje, Ignalinos rajone, 7 km į šiaurės rytus nuo Naujojo Daugėliškiohttp://ezerai.vilnius21.lt/padysniohe-v8382.html. Sudarytas užtvenkus Dysnos upę (Dauguvos intakas) 172,4 km nuo jos žiočių. Tvenkinio ilgis iš šiaurės vakarų į pietryčius – 4,9 km, plotis – iki 0,87 km. Šiauriniame gale yra 2 užpelkėjusios salos (1,51 ha ir 0,66 ha). Altitudė 144,6 m. Krantai neaukšti, daugiausia apaugę medžiais ir krūmais, vietomis pelkėti. Šiaurinis tvenkinio galas užpelkėjęs. Beveik iš visų pusių tvenkinį supa aukštos miškais apaugusios kalvos (Pasiekų, Padysnio miškai).

Užtvankos ketera yra 145,9 m aukštyje virš jūros lygio, jos ilgis 95 m, plotis 4 m. Vandens pralaida – slenkstinė. Skaičiuotinis užtvankos debitas – 36,6 m³/s. Tvenkinys įrengtas 1959 m., nuo 1962 m. veikia 150 kW galios vandens jėgainė (rekonstruota 1993 m.)https://www.lsta.lt/files/Leidiniai/Lietuvos%20HIDROENERGETIKA/Knyga_Lietuvos%20HIDROENERGETIKA.pdf .


Šalia Padysnio HE tvenkinio įsikūrę kaimai: Padysnis I, Janionys, Navikai, Gedžiūnai.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Ignalinos rajono tvenkiniai